Ion Mihai Pacepa

Ion Mihai Pacepa (født 28. oktober 1928 i București i Romania, død 14. februar 2021 i USA) var en rumensk etterretningoffiser. Han var den høyest rangerte etterretningsoffiseren som hoppet av fra østblokken under den kalde krigen. Han ble senere amerikansk statsborger.


== Liv og virke ==


=== Bakgrunn ===
Pacepas far, som var født i 1893, vokste opp i Alba Iulia (inntil 1711 hovedstaden av Det østlige ungarske kongedømmet og senere av fyrstedømmet Transilvania), som da var en del av Østerrike-Ungarn. Han arbeidet i sin fars fabrikk, som produserte gryter og kjøkkenbestikk. Den 1. desember 1918 ble Transilvania forent med Romania, og i 1920 flyttet Pacepas far til București, der han virket som representant for det amerikanske bilselskapet General Motors resten av sin yrkeskarriere.
Pacepa, som ble født i București, studerte industriell kjemi på Bucureștis polytekniske universitet mellom 1947 og 1951. Bare måneder før slutteksamen ble han rekruttert av Securitate, og fikk sin ingeniøreksamen først fire år etter. 


=== Etterretningsoffiser ===
Han ble assignert til Direktoratet for kontrasabotasje i Securitate. I 1955 ble han overført til Direktoratet for utenlandsetterretning.I 1957 ble Pacepa sent til Romanias handelsstasjon i Frankfurt am Main i Vest-Tyskland som visestasjonsleder, men var i virkeligheten sjef for den rumenske etterretningen der. Året etter ble han kalt tilbake til Romania etter at to spioner ved handelsstasjonen ble arrestert av vesttysk etterretning. I oktober 1959 utnevnte innenriksminister Alexandru Drăghici ham til leder av Romanias nyopprettede departementet for industrispionasje, Știință și Tehnologie, i Direktorat I. Han var leder for rumensk industrispionasje frem til han hoppet av i 1978. Han var involvert i opprettelsen av Romanias bilindustri, og med utviklingen av landets mikroelektroniske, polymer-, og antibiotitiske industrier.Mellom 1972 og var 1978 Pacepa også president Nicolae Ceaușescus rådgiver for industriell og teknologisk utvikling og nestsjef for den rumenske utenlandsetterretningen.


=== Avhopper ===
Under et diplomatisk oppdrag i Vest-Tyskland i 1978, hoppet Ion Mihai Pacepa av til USA. Han var da tostjernes general i Securitate og nestleder for Romanias utenlandsetterretning. Han ble stemplet som forræder av Nicolae Ceaușescu, fikk to dødsdommer og levde i mange år med rigorøs bevoktning. 
Blant annet utlovet Muammar al-Gaddafi og Yasir Arafat belønninger på to millioner hver for hans hode og en million dollar ble utbetalt til Carlos Sjakalen for en kontrakt, som imidlertid ikke ble fullbyrdet.Dødsdommene mistet all praktisk betydning på grunn av den rumenske revolusjonen‚ men den ble formelt opphevet av Romanias høyesterett først i 1999. Etter valget av Traian Băsescu som Romanias president i 2004, fikk Pacepa tilbake sin gamle generaltittel av den nye regjeringen.Pacepa har i sin tid i USA forfattet boken Red Horizons: Chronicles of a Communist Spy Chief, om hans tid i Securitate. Han har uttalt sin støtte til den amerikanske regeringens politikk i en rekke saker, blant annet vedrørende Irakkrigen i 2003.


=== Død ===
Han døde den 14. februar 2021 i en alder av 92 år av covid-19.


== Verker ==
Red Horizons - Chronicles of a Communist Spy Chief, Regnery Gateway, 1987
Cartea Neagra a Securitatii, Ziua 1999
Programmed To Kill, Ivan R. Dee Chicago, 2007
Disinformation. Former Spy Chief Reveals Secret Strategies for Undermining Freedom, Attacking Religion, and Promoting Terrorism. Wnd Books, Juni 2013, ISBN 978-1936488605.


== Referanser ==